Grand Theft Auto: San Andreas
«Grand Theft Auto: San Andreas» (այլ կերպ՝ «GTA: San Andreas»), 2004 թվականին «Rockstar North» ստուդիայի կողմից մշակված և «Rockstar Games» ընկերության կողմից թողարկված էքշըն ժանրի համակարգչային խաղ։ Հանդիսանում է «Grand Theft Auto» խաղաշարի թվով 3-րդ եռաչափ անիմացիոն (3D) խաղը։ Հաջորդում է «Grand Theft Auto: Vice City»-ին և նախորդում «Grand Theft Auto: Liberty City Stories»-ին։

Դեպքերը տեղի են ունենում Սան Անդրեաս կոչվող նահանգում, որի կազմում են մտնում՝ Լոս Սանտոս (Լոս Անջելեսի նախատիպով), Սան Ֆիեռո (Սան Ֆրանցիսկոյի նախատիպով) և Լաս Վենտուրաս (Լաս Վեգասի նախատիպով) մեգապոլիսները։ Խաղի դեպքերը տեղի են ունենում 1992 թ.-ի տարեմուտին։ Գլխավոր հերոս Կարլ Ջոնսոնը (Սի Ջեյ) մոր սպանության գույժը լսելուն պես Լիբերթի սիթիից վերադառնում է հայրենի Լոս Սանտոս։ Ընտանիքի անդամների և վաղեմի ընկերների հետ վերամիավորվելուց հետո Սի Ջեյը փորձում է վերականգնել իր հին հանցախմբի երբեմնի փառքը, ընդհարվում կոռումպացված ոստիկանների հետ, և ի վերջո կարողանում բացահայտել մոր սպանության պատճառը։

Խաղի սյուժեն հիմնված է Լոս Անջելես քաղաքում տեղի ունեցած բազմաթիվ իրական միջադեպերի վրա, այդ թվում՝ «Քրիփս», «Բլադս» աֆրոամերիկյան հանցախմբերի և լատինաամերիկյան ավազակախմբերի հակամարտությունները, 80-ականների կոկաինյան համաճարակը, հանրության կողմից մերկացված Լոս Անջելեսի ոստիկանության կատարած դաժանությունները և 1992 թվականի Լոս Անջելեսի խռովությունները։

Ծանոթագրություններ

Արտաքին հղումներ 
 Պաշտոնական կայք

Grand Theft Auto
2004 վիդեոխաղեր
Windows տեսախաղեր
IOS խաղեր
Windows Phone խաղեր